text: Mand omkommet på motorcykel	
  25 juni 2011 kl. 08.34
  En 24-årig mand fra Brande kørte fredag aften galt i Give med døden til følge.
  Fredag aften klokken 21:50 kørte manden ad Thyregodvej i sydlig retning, da han i krydset ved Vesterlundvej mistede herredømmet over sin motorcykel og kørte ind i et træ i vejkanten. Manden døde på stedet. Det er ukendt, hvorfor manden mistede herredømmet over motorcyklen, oplyser Sydøstjyllands Politi.
  